
Specificație tehnică
1. Denumirea serviciilor - Servicii sportive – antrenamente de fotbal pentru copiii din or. Vatra, mun. Chișinău
2. Obiectul achiziției - Prestarea serviciilor sportive constând în organizarea și desfășurarea antrenamentelor de fotbal pentru copiii din or. Vatra, în scopul dezvoltării abilităților tehnice și tactice, dezvoltării fizice armonioase, promovării unui mod sănătos de viață, formării spiritului de echipă și implicării copiilor în activități sportive organizate.
3. Perioada și locul prestării serviciilor - 14.09.2026 – 31.12.2026, or. Vatra, mun. Chișinău, pe stadionul multifuncțional pus la dispoziție de Primăria or. Vatra.
Programul și orarul antrenamentelor vor fi stabilite de comun acord între Autoritatea contractantă și Prestator.

4. Beneficiarii serviciilor
Serviciile vor fi prestate pentru aproximativ 60 de copii, repartizați în două grupe:
· Grupa mică: copii cu vârsta de 6–9 ani inclusiv, până la 30 de copii;
· Grupa mare: copii cu vârsta de 10–15 ani inclusiv, până la 30 de copii.
Activitățile de instruire vor fi adaptate vârstei și nivelului de pregătire fizică și tehnică al copiilor.

5. Frecvența și durata antrenamentelor
5.1. Grupa mică – 6–9 ani
Prestatorul va asigura:
· minimum 2 ședințe de antrenament pe săptămână;
· durata unei ședințe – minimum 60 de minute;
· minimum 1 meci amical la fiecare 2 săptămâni, conform programului stabilit de comun acord;
· o ședință de analiză/pregătire teoretică după fiecare meci amical, adaptată vârstei copiilor;
· participarea la turnee și competiții de fotbal, în funcție de oportunitățile disponibile și programul stabilit de comun acord cu Autoritatea contractantă.
5.2. Grupa mare – 10–15 ani
Prestatorul va asigura:
· minimum 3 ședințe de antrenament pe săptămână;
· durata unei ședințe – minimum 90 de minute;
· minimum 1 meci amical la fiecare 2 săptămâni, conform programului stabilit de comun acord;
· o ședință de analiză/pregătire teoretică după fiecare meci amical;
· participarea la turnee și competiții de fotbal, în funcție de oportunitățile disponibile și programul stabilit de comun acord cu Autoritatea contractantă.
În cazul în care un antrenament nu poate fi desfășurat din motive obiective, inclusiv condiții meteorologice nefavorabile sau indisponibilitatea temporară a stadionului, acesta va fi reprogramat de comun acord între Autoritatea contractantă și Prestator, astfel încât frecvența minimă solicitată să fie respectată.

6. Conținutul activităților sportive
Activitățile sportive vor include, după caz și în funcție de categoria de vârstă:
· exerciții pentru dezvoltarea tehnicii individuale: conducerea mingii, controlul și preluarea mingii, pase, dribling, lovituri la poartă;
· exerciții tactice individuale și colective;
· dezvoltarea coordonării și a deprinderilor motrice;
· dezvoltarea calităților fizice specifice jocului de fotbal, adaptate vârstei;
· dezvoltarea capacității de luare a deciziilor în timpul jocului;
· însușirea și aplicarea regulilor jocului de fotbal;
· dezvoltarea spiritului de echipă, disciplinei sportive și respectului față de colegi, adversari și arbitri;
· pregătire teoretică și analiza situațiilor de joc;
· alte activități specifice procesului de pregătire sportive

7. Cerințe privind personalul Prestatorului
Prestatorul va asigura personal calificat și competent pentru desfășurarea activităților sportive cu copiii, pentru fiecare grupă va fi desemnat cel puțin un antrenor responsabil, va deține licență UEFA categoria B, C.
Prestatorul va asigura un număr suficient de persoane pentru instruirea și supravegherea copiilor, în raport cu numărul participanților și specificul activităților.
La solicitarea Autorității contractante, Prestatorul va prezenta documentele care confirmă calificarea profesională a personalului desemnat.
În cazul absenței temporare a antrenorului desemnat, Prestatorul va asigura înlocuirea acestuia cu o persoană cu calificare corespunzătoare.

8. Echipamente și materiale sportive
Autoritatea contractantă va pune la dispoziția Prestatorului și beneficiarilor:
· stadionul multifuncțional din or. Vatra;
· mingile necesare desfășurării antrenamentelor și meciurilor;
· echipamentul sportiv destinat copiilor.
Prestatorul va utiliza corespunzător echipamentele și materialele puse la dispoziție de Autoritatea contractantă și va informa Autoritatea contractantă despre eventualele deteriorări sau lipsuri constatate.

9. Meciuri amicale
Prestatorul va asigura organizarea și desfășurarea meciurilor amicale pentru fiecare grupă, conform frecvenței stabilite în prezenta specificație tehnică.
Pentru fiecare grupă se va organiza minimum 1 meci amical la fiecare 2 săptămâni, conform programului stabilit de comun acord.
În cazul în care meciurile amicale se desfășoară în afara or. Vatra, Prestatorul va asigura transportul copiilor.

10. Turnee și competiții
Prestatorul va asigura participarea copiilor la turnee și competiții de fotbal desfășurate pe parcursul perioadei contractuale, în funcție de calendarul competițional disponibil, nivelul de pregătire al grupelor și oportunitățile de participare.
Prestatorul va asigura organizarea participării copiilor la competițiile convenite, precum și transportul copiilor.

11. Evidența activităților și raportarea
Prestatorul va ține evidența activităților desfășurate, inclusiv:
· antrenamentelor;
· meciurilor amicale;
· ședințelor de analiză/pregătire teoretică;
· turneelor și competițiilor.
La solicitarea Autorității contractante, Prestatorul va prezenta informații privind activitățile desfășurate.
Prestatorul va informa în timp util Autoritatea contractantă despre orice situație care împiedică desfășurarea activităților conform programului stabilit.

12. Rezultatul așteptat
Organizarea și desfășurarea regulată și corespunzătoare a antrenamentelor de fotbal pentru copiii din or. Vatra, dezvoltarea abilităților tehnice, tactice și fizice, formarea spiritului de echipă și asigurarea participării copiilor la meciuri amicale, turnee și competiții sportive.




